У саўгасе сумеснымі намаганнямі Беларусі і Расіі ўзводзіцца таксама сучасная малочнатаварная ферма. За аснову ўзяты лепшы вопыт аналагічных прадпрыемстваў у Беларусі. Усяго па інвестыцыйным праекце будзе створана 60 новых рабочых месцаў. Жывёлагадоўчы комплекс на тысячу галоў дойнага статка стане буйнейшым на Далёкім Усходзе. Пры выхадзе на праектную магутнасць ён будзе штогод выпускаць больш за 7 тыс. т малака. Гатоўнасць аб'екта на сёння ацэньваецца на 90 працэнтаў. Пад дах ужо ўзведзены ўсе будынкі комплексу, завяршаецца мантаж стойлавага абсталявання для ўтрымання кароў. Як чакаецца, першая партыя жывёлы сюды прыбудзе ў трэцім квартале 2018 года.